**Volvo FH** je rad ťažkých nákladných automobilov, ktorý od roku 1993 vyrába švédska automobilka Volvo Trucks. Je bežne používaný na ťažkú diaľkovú a distribučnú dopravu a prepravu stavebných materiálov na dlhé vzdialenosti. Je dostupný v celkových hmotnostiach od 18 ton a je poháňaný naftovými motormi R6 s turbodúchadlom a medzichladičom. Uvedený bol koncom roku 1993 vo verziách FH12 a FH16 a dodnes sa v týchto verziách vyrába; "FH" znamená **F**orward control **H**igh cab a čísla 12 a 16 označujú zdvihový objem motora v litroch. Rad FH patrí medzi najúspešnejšie série nákladných automobilov, pričom sa dodnes predalo viac ako 400 000 kusov modelu FH.

Od roku 2013 sa vyrába tretia generácia a v ponuke sú modely FH s motorom so zdvihovým objemom 12, 8 litra a FH 16 so 16,1 litrovým objemom motora.

História
--------

### Prvá generácia

Rad FH bol predstavený verejnosti po 7 ročnom vývoji v roku 1993 a nahradila úspešný rad *F*, ktorý bol v ponuke 15 rokov. Prvá generácia sa vyrábala do roku 2002, pričom v roku 1998 prešla čiastočnou modernizáciou. Vozidlá poháňali motory s objemom 12,1 l, s výkonovými verziami 250, 279 a 309 kW (340, 380 a 420 koní) a s objemom 16,1 l s naladením na 346 a 382 kilowattov (470 a 520 koní).

### Druhá generácia

Druhá generácia bola vyrábaná v rokoch 2002 až 2012 a rovnako počas výroby podstúpila niekoľko zmien. V roku 2001 boli spolu predstavené nové modely FH12 a FM9 a FM12, ktoré spĺňali emisnú normu Euro 3. Model FH16 bol predstavebný v roku 2003. 

Prvá výrazná zmena prišla v roku 2004 s normou Euro 4, kedy boli predstavené nové motory D13 a názov modelov sa upravil iba na FH a FM s výnimkou FH16.

V roku 2008, okrem vizuálnych zmien na a v kabíne boli použité nové prevodovky, pribudla elektronika a významnou boli úpravy pohonných agregátov pre emisnú normu Euro 5. Výkon motorov sa mierne zvýšil a na výber boli výkonové verzie od 310 do 395 kW pri 12,8 litrovom objeme, resp. 400 až 515 kW pri 16 litrovom variante.

### Tretia generácia

V roku 2013 bola na trh uvedená tretia generácia radu FH a FH16, ktorá podstúpila opäť niekoľko významných zmien. Výraznejšie zmeny sa už tradične udiali na kabíne, motoroch, prevodovke i podvozku. Pribudlo nezávislé zavesenie predných kolies, robotizovaná 12 stupňová prevodovka, v kabíne množstvo pohodlie zvyšujúcich prvkov, či úpravy, zvyšujúce ekonomickejšiu prevádzku. Motorizáciu zabezpečujú radové šesťvalce so zdvihovým objemom 12,8 a 16,1 litra, ktoré spĺňajú emisnú normu Euro 5 (D13C a D16G) a Euro 6 (D13K). Ich výkon sa pohybuje od 309 po 551 kW (420 – 750 koní) a krútiaci moment od 2 100 po 3 550 Nm pri 1 000 – 1 500 ot/min.

V roku 2020 bola predstavená modernizovaná verzia, ktorá sa postupne dostávala na trh v roku 2021.

Technické údaje
---------------

| Motor | Kód motora | Zdvihový objem | Max. výkon | Max. krútiaci moment | Emisná norma |
| --- | --- | --- | --- | --- | --- |
| D13C | R6 | 12,8 l | 309kW/420 koní pri 1400-1900 ot/min | 2100 Nm pri 1000-1400 ot/min | Euro 5, alternatívne EEV |
| 338kW/460 koní pri 1400-1900/min | 2300 Nm pri 1000-1400 ot/min |
| 368kW/500 koní pri 1400-1900/min | 2500 Nm pri 1050-1400 ot/min |
| 397kW/540 koní pri 1450-1900/min | 2600 Nm pri 1050-1450 ot/min | Euro 5 |
| D13K | 338kW/460 koní pri 1400-1800/min | 2300 Nm pri 1000-1400 ot/min | Euro 6 |
| D16G | 16,1 l | 397kW/540 koní pri 1450-1900 ot/min | 2650 Nm pri 1000-1450 ot/min | Euro 5 |
| 441kW/600 koní pri 1500-1900 ot/min | 2800Nm pri 1000-1500 ot/min |
| 515kW/700 koní pri 1550-1800 ot/min | 3150Nm pri 1000-1550 ot/min |
| 551kW/750 koní pri 1600-1800 ot/min | 3550Nm pri 1050-1400 ot/min | Euro 5, alternatívne EEV |

Galéria
-------

* Volvo FH 16 1. generácieVolvo FH 16 1. generácie
* Volvo FH 16 700 2. generácieVolvo FH 16 700 2. generácie
* Volvo FH 16 3. generácieVolvo FH 16 3. generácie
* Prístrojový panel 2. generáciePrístrojový panel 2. generácie
* Motor D16Motor D16

* Volvo FH 480 (2008)Volvo FH 480 (2008)
* Volvo FH 540 (2013)Volvo FH 540 (2013)
* Volvo FH 500 (2016)Volvo FH 500 (2016)

Iné projekty
------------

Commons
* Spolupracuj na Commons Commons ponúka multimediálne súbory na tému **Volvo FH**

Externé odkazy
--------------

* Oficiálna stránka Volvo

Referencie
----------

1. ↑  FH12 and FH16 - 1990s : Volvo Trucks - Volvo Trucks Global
2. ↑  F10 and F12 - 1980s : Volvo Trucks - Volvo Trucks Global

Zdroj
-----

* *Tento článok je čiastočný alebo úplný preklad článku Volvo FH na nemeckej Wikipédii.*